Saobakaka

Ny saobakaka dia karazana Anura avahan'ny olona amin'ny sahona, manana hoditra mivotrovotro, anakandriamaso mitsivalana, orona boribory, tongotra fohy, tsy dia afaka mitsambikina firy, mandeha miadana kokoa, ary mandany fotoana kely kokoa anaty rano, anisan' ny Amphibia na Batrachia.

Ny saobakaka dia karazana maro ao amin' ny Anura maherin' ny 500, ny Bufonidae izany, izay ahitana ny vondtron-karazana Bufo, izay fahita indrindra eto an-tany sady misy karazana 250 mahery.

Toy ny Amphibia hafa sasany, ny saobakaka, indraindray na dia eo amin' ny dingan' ny tsiboboka aza, dia mamokatra poizina mahafaty ary indraindray mety hiteraka fahitana zavatra tsy misy koa, izay miaro azy amin' ny biby mpiremby maro. Ankoatra izany, matevina kokoa ny hodiny ary mahatohitra ny tsy fahampian-drano sy ny ratra.

 Fianakaviana sy karazana 

 Fianakaviana 
Ao amin' ny taksônômie siantifika, ny saobakaka dia ahitana ny "saobakaka tena izy"  (Bufonidae) sy ny sahona an-tanety hafa na sahona mivotrovotro hoditra. Ny "saobakaka" tsy ao amin' ny Bufonidae dia hita ao amin' ireto fianakaviana ireto:

 Bombinatoridae
 Calyptocephalellidae
 Discoglossidae
 Myobatrachidae
 Pelobatidae
 Rhinophrynidae
 Scaphiopodidae
 Microhylidae

 Karazana 

 Alytes obstetricans
 Bombina sp.
 Bufo alvarius
 Bufo americanus
 Bufo boreas
 Bufo bufo,
 Bufo calamita
 Bufo cognatus
 Bufo gutturalis
 Bufo periglenes
 Bufo viridis
 Duttaphrynus melanostictus
 Dyscophus antongilii
 Megophrys nasuta na Ceratophrys cornuta
 Pedostibes hosii
 Rhinella marina

 Kolontsaina 

 Ohabolana 

 Raha tsy mety ny atao, tain' akoho aza manatintohina, ny patsa iray tsy omby vava, ary raha mety kosa ny atao, ny saobakaka aza mampidin-dranon-ketsa.
 Saobakaka mandro an' ony, ny sahona mandro an-tatatra, ka aokasamy handro amin' ny onin-drainy.
 Saobakaka miaraka aman-tsahona ka ny lehibe indray no adala.
 Saobakaka am-body riana: fiadanana no nozahana, ka tabataba no hita.
 Saobakaka mamangy havana: ny mpamangy mototra, ny vangiana mototra.
 Zava-tsy ananana mahabakabaka, hoy ilay namahan-tsabakaka.

 Jereo koa 

 Bibilava
 Sahona
 Voay
 Tanalahy